**Undersøk egne lesevaner og del leseerfaringer**

**1. Kartlegg dine lesevaner**
Hvor ofte og hva leser du? Sett kryss i skjemaet under.

|  |  |  |  |  |
| --- | --- | --- | --- | --- |
|  |  **Aldri** |  **Sjelden** |  **Ofte**  |  **Hver dag** |
| **Skjønnlitterære romaner** |   |   |   |   |
| **Biografier** |  |  |  |  |
| **Sakprosabøker**  |  |  |  |  |
| **Grafiske romaner** |  |  |  |  |
| **Tegneserier** |  |  |  |  |
| **Hobbybøker** |  |  |  |  |
| **Nettaviser** |  |  |  |  |
| **Papiraviser** |  |  |  |  |
| **Bildebøker** |  |  |  |  |
| **Eventyr** |  |  |  |  |
| **Dikt**  |  |  |  |  |
| **Noveller**  |  |  |  |  |
| **Fagartikler** |  |  |  |  |
| **Ukeblader (papir/digitale)** |  |  |  |  |
| **E-post** |  |  |  |  |
| **Chat** |  |  |  |  |
| **Sosiale medier** |  |  |  |  |
| **Annet**  |  |  |  |  |

**2. Undersøk lesevanene i klassen**
Bruk svarene fra skjemaet i oppgave 1 som utgangspunkt. Gå sammen i grupper eller som hel klasse, og lag digitale diagrammer som viser:

* hvilke typer tekster dere leser
* hvor ofte dere leser

Bruk for eksempel sektordiagram og søylediagram for å visualisere dataene. Lag gjerne et diagram som tydeliggjør eventuelle kjønnsforskjeller. Presenter funnene kort for resten av klassen.

**3. Del en god leseopplevelse**
Nevn en bok eller tekst du har lest, og som du opplevde som særlig god eller viktig.
Begrunn svaret ditt ved å si noe om:

* hva teksten handler om
* hvorfor du likte den
* eventuelt hva du lærte av den

**4. Skriv om din siste roman**
Skriv en kort tekst (ca. 200–250 ord) om den siste romanen du leste. Få med:

* tittel og forfatter
* sjanger
* når og hvor du leste den
* kort om innhold og tema
* hvorfor du valgte å lese den
* hva du likte eller ikke likte ved romanen

**5. Undersøk din egen leserhistorie – lag en podkast!**

Arbeid sammen i par. Dere skal lage en podkast som varer i tre til fem minutter. Podkasten skal ta utgangspunkt i støttespørsmålene nedenfor. Én person skal være podkastvert, og den andre skal spille en gjest i studio. Gjestens rolle er å dele sin personlige leserhistorie.

Podkasten kan for eksempel hete *«Våre leserhistorier»*, eller dere kan finne på et annet passende navn. Verten spiller en som regelmessig inviterer personer inn i studio for å snakke om sine erfaringer med lesing. I denne episoden har verten invitert en lærerstudent for å høre mer om hens leserhistorie. Podkasten bør inkludere enkle, passende lydeffekter eller musikk.

Støttespørsmål (bruk de som passer for deres samtale):

* Hvem leste for deg da du var liten (i barnehagen, på skolen, hjemme osv.)?
* Hvilke tekster ble lest for deg?
* Er det noen leseropplevelser eller tekster du husker spesielt godt fra disse lesestundene?
* Hvor gammel var du da du begynte å lese selv? Husker du hvordan du opplevde det?
* Hvilke sjangre liker du best å lese nå?
* Hvilke typer tekster leste du i oppveksten?
* Er det noen tekster fra ungdomsskolen eller videregående som har gjort særlig inntrykk på deg?
* Hva slags sakprosa liker du å lese?
* Har du noen gode lesetips til lytterne?
* Kan du huske en bokforside som gjorde inntrykk på deg?
* Hvor liker du best å lese?
* Snakker du med andre om det du leser?
* Hvilke tekster leser du som ikke er romaner?
* Hvilke romaner har du lenge hatt planer om å lese?